Les religions, la No violència, la Pau i les ciències actuals [Joan Carrero, 30.01.2019] - L'HORA\nLa certesa que les religions són una poderosa força per assolir la pròpia plenitud personal, la justícia social i la pau mundial és consubstancial al moviment de la No violència. Era una certesa tan central en el pensament i la vida de mahatma Gandhi o del reverend Martin Luther King que no cal aturar-nos-hi. Però des del punt de vista històric és alhora igualment inqüestionable que sempre que les religions s’han centrat en si mateixes, la conseqüència ha estat el narcisisme, la decadència i la corrupció. O fins i tot, en algunes ocasions, han desencadenat guerres religioses o amb un fort component religiós: creuades, cops d’Estat en nom de “la civilització cristiana i occidental” (Jorge Rafael Videla), gihadisme…\nPer això, en aquestes reflexions, és la meva intenció exposar que des de la mirada de la No violència les religions estan obligades no només a ser elles mateixes sinó fins i tot a anar més enllà d’elles mateixes. I ho intentaré mitjançant tres vies argumentals. En categories evangèliques diria que la naturalesa de les religions és la de ser com llevat destinat a fer fermentar la massa. O com sal, que si no serveix per a salar, és tirada fora i trepitjada pels homes. Intentaré argumentar que les religions han de donar, especialment, un lloc central a l’anhel de la Pau. Una meta, la Pau, que és el compendi de tots els anhels humans. A la Bíblia, la Pau és l’anhelat compendi de tots els dons messiànics.\nLes religions han d’anar més enllà d’elles mateixes perquè d’elles, de les esglésies o dels moviments espirituals es podria dir el mateix que dels individus: si el gra de blat, quan cau a terra i mor, queda sol, però si mor, dóna molt de fruit. O com diu aquella pregària que sol ser anomenada Oració franciscana per la Pau: “Senyor, fes de mi un instrument de la teva pau! […] que no busqui tant ser consolat com consolar; ser comprès, com comprendre; ser estimat, com estimar. Perquè és donant com es rep; oblidant, com es troba; perdonant, com s’és perdonat; morint, que ressuscitem a la vida eterna.”\nLes religions han d’anar més enllà d’elles mateixes perquè el que és Sant o Sagrat, en ser en si mateix un àmbit inaprehensible i inefable, només pot ser reconegut i validat pels seus fruits. Sense uns fruits que les transcendeixin, portant-les més enllà d’elles mateixes, ni tan sols podem estar segurs de la seva autenticitat: “Cuideu-vos dels falsos profetes […]. Pels seus fruits els coneixereu”. Si els fruits no són els deguts, el fet d’autoadjudicar-se la categoria “religió” no garanteix res. Ni tampoc el pretendre parlar en nom de Déu. A part que al llarg de la història s’han comès grans crims en nom de Déu, l’apofatisme està ben present fins i tot en les religions teistes: “A Déu ningú no l’ha vist. Si ens estimem els uns als altres, Déu està en nosaltres i el seu amor es perfecciona en nosaltres”. Ningú l’ha vist perquè ningú pot veure’l i seguir viu.\nSi som conscients que científicament cada dia és més evident que l’analogia és el motor mateix del pensament i que, per tant, les paràboles són una veritable i vàlida aproximació al que és Innombrable, és important recordar que existeix en l’univers conegut actualment una “singularitat” que, igual que Déu, tampoc podem veure –perquè ni la mateixa llum pot escapar-se de la seva inimaginable força gravitacional– i que tampoc és definible amb conceptes convencionals: el forat negre. Aquesta singularitat, que ens porta al límit de la realitat de l’espaitemps, és sens dubte “allò” que millor ens permet entendre que pot existir “alguna cosa” tan real –”alguna cosa” d’una matèria tan inconcebiblement condensada– i alhora tan indetectable en si mateixa, que només podem conèixer la seva existència pels poderosos efectes que produeix en el seu entorn: atracció, lentificació del temps, etc. De manera semblant, la presència autèntica del que és Sagrat en una religió només pot ser coneguda pels efectes positius que aquesta produeix en el seu entorn.\nLes religions han d’anar més enllà d’elles mateixes perquè l’àmbit del que és Sagrat va molt més enllà del que pretenen els nostres limitats i reduccionistes paradigmes religiosos convencionals. Hi ha massa fets que no solen encaixar en aquests paradigmes. I els avenços científics ens mostren que no hem de negar aquelles realitats que no encaixen en els nostres paradigmes sinó intentar integrar-les en paradigmes més amplis i unificats. Per tal motiu crec que en unes societats com les nostres, fascinades des de fa dècades pel descobriment de les sublims místiques de l’Orient, almenys cal fer menció especial al fet que el nucli essencial de les religions profètiques no pot ser reduït al paradigma propi de les religions místiques. Segons la distinció clàssica formulada el 1958 per R.C. Zahener entre religions profètiques i místiques, l’Absolut en les profètiques no és només una realitat oceànica envoltant sinó també un Tu que ens coneix i escolta. Al mateix temps, en les profètiques apareix d’una manera més explícita que en les místiques la sacralitat de la justícia i la misericòrdia: fer justícia és el culte que Jehovà vol.\nAixí, per exemple, la “lluita” per la justícia d’un agnòstic pot ser un autèntic “culte” sagrat, molt més que un ritual litúrgic buit. Fins i tot encara que l’agnòstic no sigui conscient de la sacralitat d’allò que està fent: “En aquell temps, Jesús digué als seus deixebles: ‘Quan el Fill de l’home vindrà ple de glòria, acompanyat de tots els àngels, s’asseurà en el seu tron de glòria. Seran congregades davant d’Ell totes les nacions, i Ell destriarà els uns dels altres, com un pastor separa les ovelles dels cabrits. Posarà les ovelles a la seva dreta, i els cabrits a la seva esquerra. Aleshores el rei dirà als de la seva dreta: Veniu, beneïts del meu Pare, rebeu en herència el Regne preparat des de la creació del món. Perquè tenia fam, i em donàreu menjar; vaig tenir set, i em donàreu beure; era foraster, i em vau acollir; estava nu, i em vau vestir; malalt, i em vau visitar; a la presó, i vinguéreu a veure’m. Llavors els justos li respondran: Senyor, quan et vam veure afamat, i et donàrem menjar; o assedegat, i et donàrem beure? Quan et vam veure foraster, i et vam acollir; o nu, i et vam vestir? Quan et vam veure malalt o a la presó, i et vam anar a veure? I el Rei els respondrà: En veritat us dic que allò que fèieu a un d’aquests germans meus més petits, a mi m’ho fèieu”.\nI tampoc em sembla reductible al paradigma propi de les religions oceàniques –centrades en l’experiència de la il·luminació o kensho com a nucli místic essencial– allò que des del meu punt de vista és el fonament específic del cristianisme: les aparicions tangibles del ressuscitat als seus deixebles i amics, aparicions les circumstàncies de les quals, descrites en els escrits del Nou Testament, ja no són incompatibles amb la ciència. Unes aparicions centrades en la salutació profètica i eficaç del ressuscitat: “Shalom (la Pau sigui amb vosaltres)”. Fins i tot en l’àmbit intern de les espiritualitats oceàniques seria discutible que el satori o il·luminació sigui el fenomen místic per antonomàsia. En el budisme, per exemple, el pas del Buda de la il·luminació a la compassió és tan fonamental i revelador com ho va ser abans el seu pas de l’ascetisme a la il·luminació.\nÉs el camí del bodhisattva, aquell Buda que ha promès no descansar en pau fins que no siguin alliberats tots els éssers. Aquell Buda que “torna” totes les vegades que siguin necessàries al remolí del samsara. Alguns només veuran en ell un ésser massa encarnat en els avatars d’aquest món d’injustícia social i política corrupta, sense adonar-se que el seu judici és molt desafortunat: aquell que sembla venir després d’ells, ha donat en realitat una volta més al circuit de la vida. És un judici injust en el qual tots hi podem caure. Ja fa tres dècades, jo mateix, en un cicle místic de la meva vida, vaig viatjar durant tres mesos per gran part de l’Índia al costat de la meva esposa Susana. Vaig arribar a estar gairebé dues setmanes a l’asrham del gran mestre espiritual Ramana Maharshi, als peus del turó Arunachala, però no vaig ser capaç ni de visitar la tomba de mahatma Gandhi a Delhi. Avui, en el setantè primer aniversari del seu assassinat li rendeixo un sentit homenatge amb aquest article en la seva memòria.\nS’afirma sovint que només per la il·luminació s’accedeix a una mística “superior”, la de la no dualitat. Però del que no en tinc cap dubte és que només la compassió és el signe indicador d’una espiritualitat autèntica. La persona més santa i lúcida que he conegut em va dir un dia: “La maduresa o plenitud espiritual és una cosa molt més integral que haver tingut una experiència mística, per molt elevada que aquesta hagi pogut ser”. Crec que qualsevol sant cristià que no hagi tingut la lucidesa de condemnar les croades o qualsevol mestre zen japonès que no s’hagi oposat a les guerres imperials d’agressió desencadenades per la seva nació, no poden ser considerats models de referència en l’actualitat, per moltes experiències místiques o molts kenshos que hagin pogut tenir. En tot cas, no crec que la tan necessària trobada ecumènica hagi de significar el sincretisme doctrinal. Ni que la unitat de les religions hagi d’implicar la pèrdua de la seva rica diversitat. Una unitat que seria una gran notícia per als anhels de Pau que nien en el cor dels éssers humans.\n Èxode 33, 20.\n L’analogia: el motor del pensament (Douglas R. Hofstadter i Emmanuel Sander). Són gairebé 800 pàgines que, una per una, porten a una mateixa conclusió: en el nucli mateix del nostre pensament actua constantment l’analogia, ella és el veritable motor del pensament fins i tot en àmbits tan abstractes com el de les matemàtiques pures.\n Proverbis 21, 3; Osees 6, 6; i molts altres textos bíblics.\n Mt 25, 31 i següents.\n Jn 20, 19 i següents.


2012 – Passejades Musicals\n2012 => EVOLUCIÓ DEL FORMAT DE LA PASSEJADA\nL’estiu següent, en el 2012, la passejada es va convertir en l’eix central de la proposta, constituint-se com una manera diferent d’aproximar la música al públic no avesat. A més, es va veure una oportunitat en la difusió del patrimoni cultural que s’amaga a les muntanyes del Pirineu. Així neix l’activitat de passejada musical pròpiament dita. Es va donar aquest pas per estructurar una activitat que pogués emmarcar una oferta musical de qualitat i a la vegada integrés a la gent originària de la pròpia Cerdanya i visitants.\nIgualment, l’any 2012, es va oferir un taller d’aprenantatge instrumental amb alguns dels participants de la passejada la mateixa tarda de l’activitat. Aquest taller va acabar amb un concert conjunt de músics i participants.\nTambé es van programar tres concerts professionals més al llarg de les setmanes següents que van servir per oferir una oportunitat de conèixer la música de cambra a un públic no molt acostumat a gaudir-la.


« El candidat de l’adversari\nGanamos todos »\nCCOO, Sindicats, Vaga Compartir aquesta entrada!\nImprimir article Aquest article fou publicat per Manuel el 29/09/2010 a les 11:02, i es trobar arxivat a Societat. Segueix les respostes a aquesta entrada a través de RSS 2.0. Pots deixar un comentari o enviar un trackback des del teu propi lloc. Entrades relacionades Comentaris (4) #1 escrit per Jose R. fa 2 anys Respondre\nGràcies… tio.. gràcies.\nÚltim post al [type] de Jose R. ..Con el 25 de transporte en hora punta y sin congestiones ni tráfico denso en los accesos viarios ¿hay o no hay huelga\nNo hi ha de què. Ja saps que sempre dic i escric el que penso.\n#3 escrit per Ricard fa 2 anys Respondre\nHola Manuel. Moltes gràcies pel teu escrit. Estic força interessat en el cas ja que jo vaig ser un dels afectats però no formava part de CCOO. M’agradaria poder tenir el text íntegre de la sentencia per poder començar per algun lloc. Moltes gràcies i salutacions.\n#4 escrit per Manuel fa 2 anys Respondre\nAra mateix te’l faig arribar. Gràcies pel comentari.\nfa 1 any - 3 comentaris\nDues són les vies amb que la dreta d’aquest país (i serveix per a Catalunya igual que per a Espanya) està fent servir per tal d’intentar desmobilitzar a la ciutadania davant la immensa agressió als drets dels treballadors que suposa la reforma laboral. Una, que faria morir d’enveja al propi Goebbels, és intentar deslegitimar als Més >


Entrevista amb l’estudiant Mireia Sala\nEl 26 de juny de 2018, Mario Cugat, del Gabinet d’estudis, va rebre la visita de Mireia Sala, alumna de Batxillerat de l’Escola Pia Nostra Senyora de Barcelona.\nSala, juntament amb dues companyes més, està fent un treball de fi de curs consistent en analitzar les concepcions que té una persona en relació a les seves experiències viscudes.\nPart de la base del treball parteix de les respostes d’un qüestionari de personalitat molt ben treballat. Es va fer entrega de diverses còpies del qüestionari per a que persones grans de la Fatec o de casals el puguin respondre, col·laborant així al treball.\nFatec va acceptar, amb molt de gust, col·laborar tan àmpliament com sigui possible, tal com fem sempre en relació a estudiants i joventut.\nEntrevista amb l’estudiant Andrea Morales\nEn nom del Gabinet d’estudis, Mario Cugat es va entrevistar el 26 de juny de 2018 amb Andrea Morales, alumna de Batxillerat del Col·legi de Salesians de Sant Vicenç dels Horts.\nDe cara a fi de curs, realitza un treball de recerca que tracta sobre la solitud en les persones grans, i per això desitjava conèixer les activitats realitzades per la Fatec per tal de combatre aquest problema i ajudar-los a estar integrats en la societat.\nDurant una completa entrevista es va parlar dels diversos tipus de maltractaments, la seva prevenció, les possibles accions legals, la importància de la denuncia anònima, les actuacions de fiscalia, etc.\nUna trobada molt interessant en el marc de la constant col·laboració amb les escoles, universitats i el món de la joventut.


ESCIUPFilms - ESCI-UPF News\nESCIUPFilms mostra la realitat de les migracions\nMiguel Cabré, 20 de Febrero de 2020\nESCIUPFilms uneix el cinema i el debat en unes sessions divulgatives. En el passi d’ahir, la Dra. Mariña Fernández Reino va presentar “It’s a Free World” i va parlar dels moviments migratoris i el seu impacte social.\nESCIUPFilms viatja a Wall Street\nMiguel Cabré, 6 de Febrero de 2020\nESCIUPFilms és un projecte que utilitza el cinema com a mitjà divulgatiu. En la primera sessió, el director d’ESCI-UPF, Albert Carreras, ha presentat The Big Short, un film que analitza el context previ a la crisi financera del 2008.


La C-35: una autovia paral·lela a l'AP-7 per mantenir els privilegis del peatge d'Abertis\nL'autovia C-35, també anonemada Autovia Interpolar del Vallès o Via Interpolar Sud, tindria previst el seu traçat fent un recorregunt pràcticament paral·lel a l'autopista de peatge AP-7 a través de Maçanet de la Selva, Sant Celoni, Granollers, Barberà, Bellaterra, Rubí i Molins de Rei.\nEn veritat seria una part de l'autovia A-7 que travessaria tota Catalunya: des de l'A-2 i la variant de Llagostera (C-35) a Maçanet de la Selva fins al tram ja construit de l'A-7 al Camp de Tarragona. Aquesta autovia està projectada des de 1976 i des del 2006 s'explicita més clarament al Pla d'Infraestructures de Transport de Catalunya, que fixa aquesta autovia com a Xarxa Transeuropea i que hauria d'estar acabada en menys de 10 anys (2026). Es dóna la circumstància que en menys de 5 anys (2019-2021) finalitzen la majoria de concessions d'Abertis sobre el peatge de l'AP-7, inclosa la del tram La Roca-La Jonquera.\nPunt quilomètric 86 de l'autovia C-35 a Vidreres. A Parets se situaria el punt quilomètric 28 i a Molins de Rei el zero.\nTram de la C-35 a l'alçada de Llinars. Aquest tram de l'anomenada "Variant de Cardedeu" es reconvertiria també en autovia.\n"Xarxa transeuropea. Eix 2:\nA-7/N-340: Reconversió a autovia entre el límit amb Castelló i Vilafranca.\nNova autovia A7: entre Vilafranca i Sant Celoni.\nC-35: reconversió en autovia entre Sant Celoni i Maçanet de la Selva.\nA-2/N-II: reconversió en autovia entre Maçanet de la Selva i la Jonquera.\nS/C: via marge esquerre del Besòs (accés a Barcelona)"\nPla d'Insfraestructures de Transport de Catalunya (2006)\nLa C-35: el Quart Cinturó sud projectat per la Generalitat\nOpcions del Quart Cinturó segons el Pla Territorial Metropolità (2010). En vermell i blau, els traçats que planeja l'Estat: l'Autovia Orbital o Interpolar Nord. En verd (rondes de Granollers) i groc (autovia C-35), les opcions de traçat que barallava la Generalitat al 2010 per a la Interpolar Sud.\nL'Autovia Orbital, Quart Cinturó o Interpolar Nord (B-40) és una polèmica infraestructura prevista des dels 70 que preten executar el Ministeri de Foment com a circumval·lació externa de la regió metropolitana. Davant el fort rebuig que sempre ha trobat des del territori, la Generalitat ha plantejat en diverses ocasions l'autovia C-35 com a traçat sud d'aquesta infraestructura, tal com figura per exemple al Pla Territorial Metropolità.\nTraçat ja inclòs en molts planejaments urbanístics municipals\nDes del 2006 la Comissió d'Urbanisme ha anat imposant als diferents plans d'ordenació municipal que es presenten la reserva de sòl d'aquesta autovia. Al 2010 la Direcció General de Carreteres ja va realitzar un estudi previ per al tram entre Cardedeu i Parets.\nL'autovia C-35 es va trobar amb un entrebanc durant la tramitació del POUM de Granollers: al 2012 el Tribunal Suprem va suspendre el planejament per una demanda contra la reserva de sòl d'aquesta autovia a Palou. Tanmateix, la Generalitat i l'Ajuntament s'han sortit amb la seva: en incloure's després l'autovia també al PDU i en estar aquest pla per sobre dels planejaments locals, l'autovia C-35 a través de Palou s'ha acabat imposant.\nZona de Polinyà on es veu clarament el pas reservat per a l'autovia C-35\nReserva de l'autovia C-35 al seu pas pel nucli de Barberà del Vallès\nUna autovia que travessaria pel mig del paratge natural de Gallecs\nUna de les parts més controvertides de la branca sud del Quart Cinturó és el seu recorregut a través de l'espai d'interès natural de Gallecs entre Palau-solità i Parets. La conservació d'aquest paratge ha estat resultat de diferents mobilitzacions al territori des de fa mig segle.\nMalgrat que al 2009 Gallecs va passar a formar part del PEIN, el Departament de Territori va mantenir la seva posició que l'autovia continués projectada a través d'aquest espai.\nUna barrera que dividiria la vila de Parets i el seu eixample\nL'autovia C-35 dividiria en dues parts Parets i passaria a tocar de diferents barris com Cal Jardiner, Sot d'en Barriques o l'Escorxador. Després travessaria el riu Tenes i tindria un gran nus amb l'actual C-17 per seguir després el traçat de l'actual C-35 fins a Palou però en format autovia.\nAl 2006 l'ajuntament es posicionava en contra de l'autovia interpolar, posició que sembla que ha canviat ara en mostrar-se a favor del PDU.\nImpacte directe amb viaductes per sobre de Palou i del riu Congost\nLa branca sud del Quart Cinturó discorreria de manera elevada en tot el seu nou traçat pel pla de Palou. Des de cada lateral de l'AP-7 hauria de superar de manera elevada amb uns grans viaductes la via del tren de Girona-Portbou, la carretera del Masnou i una rotonda a l'alçada del Camí Ral.\nDes d'aquest punt l'autovia interpolar hauria de travessar el riu Congost amb un nou pont per després enfilar la serra de Ponent cap al complex turístic i el nus amb la nova C-17.\nNova gran infraestructura travessant La Roca i Valldoriolf\nSi no hi havia prou amb el pas de l'AP-7 i la línia d'alta velocitat, ara s'hi sumaria l'autovia C-35 que discorreria entre Valldoriolf i Santa Agnès en forma de laterals de l'autopista de peatge.\nEl planejament contempla igualment l'execució de la B-40: segons l'estudi previ de 2010 també es projectaria un nou nus d'enllaç entre el final de la C-60 de Mataró i la continuació de Quart Cinturó cap a Cardedeu i Marata.\nUna autovia oculta darrere de desenes d'eufemismes\nLaterals de l'AP-7 a Granollers, ronda nord a Sant Celoni o Ronda Vallès a altres punts són alguns dels molts eufemismes amb els que es preten presentar davant l'opinió pública aquesta enorme infraestructura.\nÉs el que es coneix com a estratègia de la gradualitat que fragmenta un mal major per presentar-ho socialment amb menys impacte del que veritablement té. Així es va aplicant a compta-gotes al llarg del temps per evitar el rebuig social que es donaria si es presentés de cop.\nCampanyes de rebuig a altres indrets afectats\nA Barberà, Cerdanyola i Gallecs aquesta autovia ha generat diferents campanyes de rebuig en els últims anys mentre que a altres zones del Vallès Oriental aquesta infraestructura és totalment desconeguda.\nEl rerefons: no qüestionar el peatge de l'AP-7 i nou negoci del peatge a l'ombra\nL'autovia C-35 o A-7 serviria per evitar tocar els privilegis d'Abertis amb els peatges de l'AP-7, ja que la solució viària més fàcil als problemes que s'atribueixen a les vies actuals seria aixecar la barrera dels peatges. Fàcil sobretot tenint en compte que, per exemple, la concessió del peatge de la Roca del Vallès-La Jonquera finalitza en menys de 5 anys: al 2021, aquest està sobradament amortitzat i té en aquest tram uns índexs de mobilitat per sota de la seva capacitat.\nAquest és un dels motius pels quals determinats grups polítics que responen als interessos de la concessionària pressionen amb força per licitar i executar una autovia paral·lela abans que el debat sobre la conveniència o no del peatge es posi sobre la taula. Això sumat a la nova pràctica de moda dins del gran negoci de l'obra pública de les empreses de l'IBEX-35: amb l'excusa de la crisi i la manca de diners de les administracions executar infraestructures amb peatge a l'ombra per així mantenir el sucós negoci de certes grans fortunes de viure de les arques públiques.\nLa duplicació de la C-17 per accedir al\nBCN World del Motor i al 4rt Cinturó Sud\nEl BCN World del Motor també imposa les bases d'una de les peces "necessàries" per a la seva activitat: una nova autovia de 6 carrils paral·lela a la C-17 que discorreria per la part més alta de la serra que separa la plana del Congost i la Vall del Tenes.\nDiferents lobbys pressionen dia sí dia també per executar ràpidament aquesta infraestructura ja que es faria imprescindible per accedir des de Barcelona al complex turístic del BCN World del Motor i als nous parcs comercials com Els Xops-Batzacs. També seria el pas previ per a poder desenvolupar l'autovia interpolar mitjançant un nus d'enllaç.\nTot això sumat a l'ampliació a 6 carrils de la C-17 entre Granollers i l'Ametlla també donaria servei cap a BCN al traçat nord del Quart Cinturó, que es podria complementar amb una altra obra polèmica: l'Autovia del Besòs, que aniria pel marge del riu entre Granollers, Mollet i el Nus de la Trinitat de Barcelona.\nUn nus a Mollet i eliminació d'un barri\nLa nova C-17 es desviaria de l'actual a partir de Mollet conformant una "Y". Els planejaments dibuixen com a solució perquè conflueixin les dues vies una rotonda a l'alçada del Decathlon de Mollet. L'autovia C-17 aniria en forma d'autovia per sobre del barri de la Casilla de Mollet de manera paral·lela a la via del tren de Girona-Porbou fins a enllaçar amb el nou scalèxtric de Montmeló.\nUn scalèxtric de fins a 18 carrils a Montmeló\nL'actual AP-7 o B-30 a l'alçada de Montmeló té actualment fins a 8 carrils. A aquest se sumarien en forma de laterals els de la nova C-17, a més d'altres vials d'accés i enllaços. Tot plegat, conformarien un scalèxtric on al tronc principal s'arribaria a 18 carrils de circulació, segons els plànols.\nBaricentre viari envoltat de nous sectors\nA Parets, la segona C-17 i l'autovia interpolar anirien uns 500 paral·leles i tindrien un nus d'enllaç al límit amb Granollers. Aquest serviria d'enllaç principal tant per al BCN World del Motor com per als nous parcs comercials de Granollers i de Parets que es desenvoluparien al peu de la nova autovia.\nTrinxament d'un espai natural de Granollers\nJuntament amb el nou parc comercial Els Xops-Batzacs, l'autovia C-17 impactaria directament a una de les poques zones naturals que resten al terme municipal de Granollers, principalment el torrent de Can Ninou i la major massa boscosa que resta al municipi: el bosc de Can Ferran. L'Ajuntament de Granollers és conscient d'això però no evita reconèixer-ho: al 2014 va encarregar un estudi per minimitzar les afectacions que mai ha sortit a la llum pública.\nIntegrada en un pla al servei de les branques nord i sud del Quart Cinturó\nLa nova autovia C-17 paral·lela a l'actual formar part també del macro-projecte del Quart Cinturó. A la nova construcció se sumaria també l'ampliació a 6 carrils de l'actual carretera entre Granollers i l'Ametlla per així donar cabuda al volum circulatori de l'Autovia Orbital o Quart Cinturó Nord (B-40) cap a la branca sud de Quart Cinturó (C-35) i cap a Barcelona, ja sigui pel marge dret del Besòs (C-17) o per un desdoblament pel marge esquerre.\nLa demanda infinita de carreteres no és cap solució, sinó la generació de més problemes\nEs parteix de la fal·làcia que crear variants i noves autovies rebaixa la mobilitat privada, quan està sobradament demostrat que aquest model l'únic que fa és multiplicar-la: no només es trasllada el problema de lloc sinó que aquest s'agreuja amb la conseqüent generació de noves zones d'activitat.\nAquest és un model de demanda infinita que va generant pedaços que a mig termini no solucionen res. Un exemple clar va ser l'ampliació de 6 a 8 carrils de la B-30 entre Mollet i Barberà com a solució als col·lapses que existien i aquesta ha quedat col·lapsada en menys d'una dècada. El problema de fons no és la manca d'infraestructures sinó un problemàtic model territorial, econòmic i social.\nMultiplicació de la mobilitat privada a una àrea ja molt contaminada pel trànsit\nA més, la preocupació de fons d'aquest model no és només per una qüestió de mobilitat i embussos sinó també d'altres més greus com la salut pública: la multiplicació del trànsit es produiria en una àrea on actualment la principal causa de la greu contaminació que s'hi pateix és precisament el trànsit privat de les grans infraestructures existents.\nCom ens venen la moto: l'estratègia de la gradualitat\nAdobant el terreny a través dels mitjans de comunicació\nQue la C-17 actual és un problema és notòriament conegut sobretot pel dramatisme que en els darrers temps han propiciat els mitjans de comunicació locals, alentat sobretot per pressions polítiques. És una estratègia de presentar un problema com a més greu del que és per, un cop generat un determinat estat d'opinió, "sortir" després amb una solució que en veritat ja es tenir prevista d'abans.\nAnomenar-la pel que no és: variant, ampliació de calçades, desdoblament són alguns dels eufemismes fets servir que eviten tenir clar que són moviments per construir una nova autovia de 6 carrils que discorreria per la part alta de la serra de Ponent mentre l'actual C-17, amb quatre o amb 6 carrils, també continuaria funcionant. Fins i tot, en algun moment s'ha intentat confondre amb una actuació d'obra pública prevista a l'enllaç de Parets entre la C-17 i l'AP-7, que no té res a veure amb aquesta nova infraestructura, una actuació "menor" (amb un cost d'un milió d'euros) si la comparem amb la nova autovia (250 MEur).\nPresentar-la a trossos: després d'un període de presentar el problema, la solució que presenten les administracions es mostra a compta-gotes dins de l'estratègia de la gradualitat amb l'objectiu que l'opinió pública no vegi el seu impacte final. Es comença a parlar d'uns possibles laterals de l'AP-7/B-30 sense exposar altres detalls d'aquesta infraestructura.\nL'01/02/2016 el tema de portada d'El 9 Nou era els "greus" problemes de la C-17. Un número més tard, el 05/02, "apareix" una "solució".\nArticle el 04/04/2016 sobre la "solució del tercer carril" on s'explicita al text que no es descarta la nova autovia C-17, de la qual mai es fa cap titular\nParlar d'un problema de trànsit intern mentre s'amaga la causa de fons: el peatge de la Roca\nDes dels mitjans de comunicació exposen que els "mals" dels 80.000 vehicles de l'actual C-17 es deuen exclusivament a una qüestió de trànsit intern i de capacitat de la via: es parla que hi ha molts polígons, d'infraestructura obsoleta, d'accessos sense carril d'acceleració... tot plegat sense mencionar en cap moment una causa major que les dades evidencien: l'elevat trànsit del tronc entre Mollet i Granollers té com una de les causes principals el peatge de l'AP-7.\nAproximadament entre 10.000 i 20.000 vehicles utilitzarien cada dia com a rutes alternatives al peatge l'actual carretera C-17 i altres vies de la comarca com al Ronda Sud de Granollers o la carretera de Santa Agnès de Malanyanes, a la Roca.\nEn tot l'allau informatiu dels últims anys, cap dels lobbys ni institucions han fet cap petició d'eliminar el peatge com a solució i, en canvi, exigeixen costoses infraestructures.\nEn groc, alternativa principal per evitar el peatge de La Roca en els recorreguts est-oest pel centre de la comarca, que conflueixen amb els recorreguts nord-sud de la C-17 entre Granollers i Mollet.


defraudingamerica.com > Reparació de crèdits > 7 millors estratègies i serveis de restauració de crèdits\nReparació de crèdits\nTenir una bona qualificació creditícia és molt important. Pot afectar la vostra capacitat per obtenir una feina, un apartament, tenir els serveis públics activats al vostre nom, obtenir una targeta de crèdit, comprar un cotxe o una casa i moltes altres coses que la gent fa cada dia. Però una mala qualificació creditícia no ha de ser permanent. Per tant, si en el passat heu fet coses que us han provocat una mala qualificació creditícia, hi ha diversos passos que podeu fer ara mateix per millorar i restaurar el crèdit.\n1 El bon crèdit és més important que mai\n2 1. Eliminar els errors dels vostres informes de crèdit\n3 2. Feu els vostres pagaments a temps\n4 3. Reduïu la vostra utilització de crèdit\n5 4. Pagar saldos elevats\n6 5. Converteix-te en un usuari autoritzat\n7 6. Inscriviu-vos per obtenir Experian Boost\n8 7. Utilitzeu només empreses de restauració de crèdits amb altes qualificacions\n9 Empreses de reparació de crèdits amb millor puntuació\nEl bon crèdit és més important que mai\nTenir una gran qualificació creditícia és més important que mai. És possible que ni tan sols sabeu quines persones i organitzacions basen les seves decisions en si volen fer negocis amb vosaltres en funció de la vostra puntuació creditícia i de la vostra qualificació creditícia. Per això, si la vostra qualificació creditícia és dolenta, és essencial que feu tot el possible per millorar-la. La reparació i restauració de crèdits triga una mica, de manera que, com més aviat comenceu el procés, més ràpid i fàcil serà començar a gaudir dels resultats. A continuació us oferim algunes estratègies i serveis molt útils i importants per a la recuperació de crèdits.\n1. Eliminar els errors dels vostres informes de crèdit\nLa forma més fàcil i ràpida de millorar la vostra qualificació creditícia és obtenir còpies dels vostres informes de crèdit de les empreses que presenten informes de crèdit, Experian, Equifax i TransUnion, reviseu-los amb cura i elimineu els errors que trobeu. La Llei d’informes de crèdit just dels Estats Units estableix que l’informe de crèdit d’una persona només ha de contenir informació que sigui oportuna i precisa. Teniu dret a fer que les empreses que presentin informes de crèdit eliminin tota la informació inexacta del fitxer de crèdit. Podeu sol·licitar que les agències de crèdit eliminin els errors en línia mitjançant els formularis disponibles als seus llocs web.\nCada any podeu obtenir còpies gratuïtes dels vostres informes de crèdit. Reviseu-los. Si hi ha evidències d’activitat fraudulenta o d’informació antiga que s’haurien d’haver eliminat, podeu contactar amb les agències d’informació de crèdits i sol·licitar-ne la retirada. Ells triguen uns 30 dies a investigar i eliminar els errors que impugneu. No se us penalitzarà per un historial negatiu associat als errors. Eliminar-los millora la vostra puntuació de crèdit.\n2. Feu els vostres pagaments a temps\nUna altra manera de restaurar i millorar la vostra qualificació creditícia és pagar tots els vostres rebuts i deutes a temps. L’historial de pagaments és el factor més important que afecta la vostra puntuació de crèdit. Pagar de manera reiterada les factures tardanes o faltar als pagaments del deute és la forma més ràpida i habitual d’afectar la vostra puntuació de crèdit i veure’s com un mal risc de crèdit. Quan pagueu les factures abans o abans de la data de venciment, la qualificació creditícia augmenta gradualment.\nLa vostra puntuació de crèdit pot oscil·lar entre 300 i 850 als models de puntuació de crèdit VantageScores i FICO Scores. Com més alta sigui la puntuació, millor.\nSi voleu millorar la vostra qualificació creditícia, és fonamental sempre fer pagaments a temps. Feu això, en uns mesos la vostra qualificació creditícia començarà a millorar constantment.\n3. Reduïu la vostra utilització de crèdit\nQuan intenteu millorar la vostra qualificació creditícia, us ajudarà a reduir la proporció d’utilització del crèdit. És el que es pot demanar en préstec en comparació amb el que deu. És només el segon a l’historial de pagaments en calcular la vostra puntuació de crèdit. Per millorar la vostra qualificació creditícia, mantingueu la proporció d’ús del crèdit el més baixa possible. No accepteu ni utilitzeu totes les línies de crèdit o botiga de crèdit que se us ofereixen si voleu millorar la vostra qualificació creditícia.\nNo portar cap deute amb targeta de crèdit ajuda a augmentar la vostra qualificació creditícia. Si no podeu fer-ho, mantingueu el saldo inferior al 30% del límit total de crèdit que teniu.\n4. Pagar saldos elevats\nPer millorar la vostra qualificació creditícia, pagueu el deute per reduir els saldos elevats que tingueu. L’objectiu és mantenir el 70% o més de qualsevol línia de crèdit que tingueu oberta. Hi ha diversos mètodes creatius per reduir les línies de crèdit, els comptes de targeta de crèdit i la proporció d’utilització del crèdit màxims si no disposeu de molts diners. Inclouen l’obtenció d’un crèdit nou i sempre el saldo sencer i demanar a les companyies de targetes de crèdit que augmentin els límits de crèdit. Això pot millorar instantàniament la proporció d’ús del crèdit.\n5. Converteix-te en un usuari autoritzat\nConvèncer un familiar o un amic generós i de confiança amb un gran crèdit perquè us converti en un usuari autoritzat en un dels seus comptes de crèdit ben gestionats que utilitzen amb freqüència, que no té cap deute reportat i que un historial de pagaments perfecte pot millorar la vostra qualificació creditícia a l’instant. Fins i tot si no utilitzeu mai la nova targeta de crèdit emesa des del compte, apareix a l’informe de crèdit i al propietari del compte original. Un desavantatge és que el titular principal de la targeta supera el límit de crèdit o comença a perdre els pagaments. Això afectarà la vostra qualificació creditícia.\nSer un usuari autoritzat d’un compte de crèdit amb un registre de pagaments excel·lent us proporciona\nmés poder adquisitiu i millora la vostra qualificació creditícia. Tot i això, només podreu fer-ho\ntingueu un ús limitat del compte de crèdit al qual accepta el titular de la targeta principal.\n6. Inscriviu-vos per obtenir Experian Boost\nExperian, una agència de notificació de crèdit, us permet inscriure’s en un programa nou on pugueu\nafegiu pagaments de factures de telefonia mòbil i serveis públics al vostre informe de crèdit. Aquest nou programa es diu Experian Boost. Inscriviu-vos-hi i tots els pagaments realitzats amb les vostres despeses habituals s’inclouen quan es calcula la vostra puntuació FICO. Aproximadament el 75% dels consumidors que tenen una puntuació de crèdit inferior a 680 van veure que millora quan van utilitzar Experian Boost. La inscripció al programa Experian Boost és gratuïta. Tanmateix, els usuaris han de verificar que tenen un historial de pagaments de factures positiu amb un compte bancari enllaçat.\nLa persona mitjana que utilitza el programa Experian Boost ha vist augmentar les puntuacions FICO\n14 punts. Aquest pot ser només l’impuls necessari per millorar la vostra puntuació de crèdit\n7. Utilitzeu només empreses de restauració de crèdits amb altes qualificacions\nSi el vostre informe de crèdit conté errors i no us sentiu còmode discutir-los amb les empreses que informen de crèdit, obteniu ajuda professional. Poseu-vos en contacte amb una empresa de reparació de crèdits que tingui la reputació de ser fiable i eficaç i que tingui personal altament qualificat, ben format i amb experiència. Faran la feina necessària per impugnar la informació incorrecta que figura al vostre informe de crèdit. Tot el que haureu de fer és identificar quina informació del vostre informe de crèdit és errònia. Empreses molt ben valorades com Credit Saint i Llei Lexington especialitzats en la gestió de problemes de crèdit al consumidor.\nEmpreses de reparació de crèdits amb millor puntuació\nEls professionals del crèdit ocupa el número u i confia en més de 100.000 clients. Ofereixen reparació de crèdit amb intel·ligència artificial i tenen una qualificació A + amb BBB. Ofereixen informes de crèdit fàcils de llegir i estadístiques de puntuació personalitzades, així com eines & consells per ajudar-vos a entendre la vostra puntuació i fer el següent pas. El millor de tots és el control de crèdit a Sense càrrec addicional que us pot ajudar a detectar possibles robatoris d’identitat.\nCredit Saint ocupa el número dos per obtenir dades de crèdit inexactes. Revisaran detalladament el vostre informe de crèdit, identificaran elements específics amb els quals no esteu d’acord i afecten la vostra qualificació creditícia, els eliminaran i us mostraran diverses tècniques efectives per millorar el vostre informe de crèdit i la vostra puntuació..\nLlei Lexington ha proporcionat més resultats que qualsevol altre bufet d’advocats de reparació de crèdits. Des del 2004 han ajudat a més de 500.000 clients a reparar el seu crèdit. Només el 2020, van eliminar més de 9 milions d’elements negatius dels informes de crèdit de les persones.


L’últim plenari de l’Ajuntament de Catarroja ha aprovat ajudes amb la finalitat d’afavorir “l’autonomia personal, l’emancipació dels joves i evitar la pèrdua de la vivenda habitual per part d’aquelles famílies empadronades en Catarroja, a qui la disminució d’ingressos experimentada en els últims anys, els impedeix o dificulta la continuïtat en la seua vivenda habitual”. Les ajudes, amb un import de 70.000 euros, van destinades tant a vivendes en règim de lloguer o adquirides mitjançant un préstec hipotecari.\nLes famílies que no tenen ajudes al lloguer per part de la Generalitat també podran optar a rebre les bonificacions municipals. Les persones beneficiàries han de residir i estar empadronades a Catarroja, comptar amb ingressos per a fer front a la resta de l’import de les lletres, que no podrà excedir en la seua totalitat de 450 euros. La quantia màxima serà el 40% del lloguer o hipoteca, és a dir, 160 euros mensuals sense possibilitat d’increment.\nLes sol·licituds es puntuaran atenent a criteris com haver perdut la vivenda per desnonament, execució hipotecària o dació en pagament; una discapacitat amb grau de minusvàlua igual o superior al 33%; els joves entre 25 i 35 anys amb ascendents o descendents a càrrec seu; les dones víctimes de la violència de gènere; famílies nombroses o monoparentals i altres paràmetres.\nLa primera Tinent d’Alcaldessa i regidora de Vivenda, Lorena Silvent, creu que l’atenció a les necessitats bàsiques de les persones és “una prioritat de l’Ajuntament de Catarroja”. “Cal fer un esforç per a detectar i fer front a la situació precària que estan passant algunes famílies”, perquè així “podrem trobar solucions que ajuden a facilitar que aquestes persones puguen viure amb dignitat”, conclou.


L’Ajuntament de Pineda presenta noves mesures per millorar la seguretat de carrers i places — Seguretat pública, mobilitat i protecció civil\nL’Ajuntament de Pineda presenta noves mesures per millorar la seguretat de carrers i places Les principals mesures del nou pla de seguretat seran l’augment de la presència policial i la instal·lació de càmeres dissuasòries. També s’engegarà un nou programa d’educadors/es juvenils de carrer. https://www.pinedademar.cat/serveis/seguretat-publica/noticies/l2019ajuntament-de-pineda-presenta-noves-mesures-per-millorar-la-seguretat-de-carrers-i-places https://www.pinedademar.cat/serveis/seguretat-publica/noticies/l2019ajuntament-de-pineda-presenta-noves-mesures-per-millorar-la-seguretat-de-carrers-i-places/@@download/image/Policia Seguretat.jpg\nRecentment l’ajuntament de Pineda de Mar s’ha reunit amb comerciants per valorar la seguretat als carrers del municipi. Aquesta reunió sorgeix de la preocupació del sector davant l’augment de percepció d’inseguretat. La reunió va comptar amb la presència de responsables municipals, Policia Local de Pineda i Mossos d’Esquadra. Es va posar de manifest que, malgrat les xifres de delinqüència són similars a altres anys, hi ha un creixent malestar i preocupació per part dels comerciants en relació amb la seguretat. És per aquest motiu que el consistori es va comprometre a treballar en un Pla Especial de Seguretat que s’iniciarà de forma immediata i que es basarà en una major presencia policial, la instal·lació de càmeres i la implantació d’educadors juvenils a places i patis oberts.\nMajor presència policial als carrers i càmeres de vigilància\nDes de la Policia Local de Pineda s’augmentarà el patrullatge per augmentar la percepció de seguretat i evitar possibles delictes i actes incívics. També s’ha fet trasllat de la necessitat de comptar amb més Mossos d’Esquadra a Pineda.Per altra banda es començaran a implantar càmeres de vigilància a punts de major concurrència. Aquestes han de tenir primerament un efecte dissuasiu, però també serviran per identificar a responsables de possibles delictes i actes incívics. Els primers punts on es col·locaran aquests dispositius seran plaça Espanya, plaça Mèlies i alguns carrers del barri de Poblenou i el Carme. La previsió és que puguin entrar en funcionament abans de les festes de Nadal.\nNous educadors a les zones d’oci juvenils\nDurant el mes d’octubre també s’engegarà un nou programa d’educadors i educadores juvenils. Aquests es trobaran a les places i patis oberts de Pineda on es concentren un bon nombre d’infants i joves. La seva tasca serà dinamitzar amb activitats lúdiques als joves que s’hi concentren per així millorar la convivència amb la resta de persones que utilitzen aquests espais públics.


02/11/2018 - La Vanguardia\nUn escriptor de llengua castellana afirmava fa pocs dies que “era molt espanyol voler veure l’adversari exterminat o aniquilat”. Semblava una afirmació raonada en la mesura que situava el germen de l’esmentada singular característica en els vuit segles de lluita contra els musulmans i en la mateixa Inquisició. Però encara que es pugui discrepar de la seva justificació històrica –que a efectes del que aquí pretenc és poc rellevant– és difícil no compartir el seu diagnòstic.\nÉs probable que tal afirmació no fos pensada exclusivament per a la política. Malgrat això, és en ella on sovint es percep i es practica l’oposició i confrontació com una lluita fratricida entre amic i enemic. I tant per consolidar la pròpia hegemonia com per aconseguir l’aniquilació de l’ altre. En definitiva, allò sobre el que va teoritzar Carl Schmitt, a les acaballes de la República de Weimar i de l’ascens del nazisme. Una lluita política que es manifesta en la desqualificació global, pública, i irremissible dels líders i partits oposats, partint de criteris que sovint tornen contra els mateixos que els formulen. La situació és encara més preocupant perquè no són precisament pocs els ciutadans correntsque compren aquestes idees, i que participen entusiàsticament en la tasca d’acumular llenya a la pira.\nEls debats sobre les qualificacions i màsters de setmanes enrere, que surten de tant en tant com si del curs del Guadiana es tractés, són una pobra, però rellevant expressió, d’aquest procés de destrucció de l’adversari. Procés que a mitjà termini acabarà significant una autèntica autodestrucció de la política. S’utilitza l’exemplaritat per censurar errors del passat que pretenen inhabilitar l’altre per a tota la vida. Es practica públicament una mena d’esquizofrènia i s’oblida una cosa tan elemental com la necessària precaució a l’assenyalar amb el dit a qui es pretén destruir. Perquè, al cap i a la fi, aquell dit torna ràpidament contra un mateix.\nSé que encara ens trobem –com assenyala Yuval Noah Harari– en el moment nihilista de la desil·lusió i la indignació, en el qual després d’haver perdut la fe en els relats antics, no se n’ha adoptat encara un de nou. Però és una irresponsabilitat dels líders polítics i mediàtics substituir el debat racional democràtic pel sacrifici ritual i sistemàtic de l’adversari. I en aquests casos és quan la política sembla molt més una trituradora de líders que una àgora de debat d’idees.\nUna de les conseqüències lògiques d’aquesta pràctica lamentable és la pèrdua d’incentiu per a la incorporació a la política i a les institucions de govern de persones qualificades, que prefereixen portar una vida discreta, professionalment reconeguda, i rendible econòmicament. Indubtablement, amb això es degrada la gestió de la cosa pública, a la qual en gran manera podrien arribar a accedir els que hagin fet poc o res a la vida. I encara que de vegades alguns recordin la frase atribuïda a Balzac que no haver fet res a la vida és per si mateix un mèrit, no sembla convenient abusar-ne.\nCertament, la democràcia es basa en una raonable relació de competència entre govern i oposició. Oposició que, precisament, no rep aquesta denominació per adherir-se sistemàticament als plantejaments del govern. Però això no justifica reduir la política de la cacera de l’adversari. Quan els qui són i s’haurien de tractar com a adversaris polítics democràtics ho fan com a enemics no se’n ressent només la política, sinó la democràcia mateixa. I al cap i la fi, la societat.\nNo vull dramatitzar. Ni això succeeix només a Espanya. Però sembla inqüestionable que s’està minant la confiança en la mateixa democràcia. Bona part del seu èxit es basa en el funcionament correcte del sistema de “controls i equilibris” (els checks), que les democràcies occidentals van heretar de les institucions republicanes romanes i que van permetre a Roma subsistir durant segles. Són els mateixos “controls i equilibris” que hi ha en el sistema institucional dels EUA, i que permeten a David Runciman a How ( Així acaba la democràcia), sostenir que Trump no constitueix un risc per a la democràcia dels Estats Units. Per tant, no és raonable destruir els que al si de la democràcia són complementaris.\nFa massa anys que en la política espanyola es pensa molt en les pròximes eleccions i molt poc en les pròximes generacions. Fa massa temps que menyspreem el bé comú. Aquell que pensant en la comunitat sencera, i no en una part, requereix el reconeixement i el respecte de l’adversari. El que necessita uns i altres per garantir la convivència i el progrés.\nNo estaria malament que els que es barallen a l’ arena pública rellegissin Antonio Machado en els seus Proverbios y cantares: “¿Tu verdad? No, la Verdad, y ven conmigo a buscarla. La tuya, guárdatela”.\nI Salvador Espriu, en la seva Primera història d’Esther: “La veritat és un mirall que a l’inici de la creació es va trencar en mil pedaços”.\nMentre pretenguem posseir una sola veritat destruint l’adversari que no la comparteixi, l’autodestrucció mateixa està servida.


Ets a: Inici > Àmbits > Participació ciutadana > Directori d'associacions i entitats > El film 'Estiu 1993' arriba aquest dijous al Teatre Patronat de Berga de la mà del Cicle Gaudí de cinema\nEl film 'Estiu 1993' arriba aquest dijous al Teatre Patronat de Berga de la mà del Cicle Gaudí de cinema\nData de publicació: 17.10.17\nEl tercer dijous de cada mes és un dia assenyalat al calendari dels aficionats al cinema. Els espectadors berguedans tenen una nova cita al Teatre Patronat de Berga per a ocupar les butaques de la sala i gaudir d’una pel·lícula de producció catalana estrenada recentment als cinemes d’arreu del país. En aquesta ocasió, les sales que formen part del Cicle Gaudí projectaran la pel·lícula Estiu 1993, dirigida per Carla Simón. Es tracta d’un film inspirat en la vida de la realitzadora barcelonina que va perdre els seus pares quan tenia sis anys, a causa del virus de la sida. La petita va haver de trobar el seu espai al món a través d’una nova família formada pels seus oncles materns i la seva cosina. Ens troben davant d’un film que parla sobre la difícil infància d’una nena que aprèn a encaixar en un món rural mentre supera la mort de la seva mare. La pel·lícula que compta amb el suport de la crítica està protagonitzada per Bruna Cusí, David Verdaguer, Laia Artigas, Paula Robles, Paula Blanco i Etna Campillo.\nEstiu 1993 és la primera pel·lícula que dirigeix Carla Simón i serà l’encarregada de representar Espanya als Oscars de Hollywood. L’Acadèmia de Cinema Espanyol va seleccionar aquesta pel·lícula per a què opti a ser nominada en la categoria de millor pel·lícula de parla no anglesa dels guardons que s’entregaran el 4 de març, a Los Angeles. Cal destacar, però, que el llargmetratge va obtenir el premi a millor opera prima i el guardó del públic al Festival de Berlín i també compta amb la Bisnaga d’Or del Festival de Màlaga en el seu palmarès.\nLa pel·lícula Estiu 1993 es projectarà aquest dijous, 19 d’octubre, a 2/4 de 9 del vespre al Teatre Patronat- Casal Parroquial de Berga. El preu de l’entrada general serà de 4€, però hi haurà descomptes pels titulars del Carnet Jove (3€) i pels socis del Club Vanguardia (2x1). El proper títol que es projectarà a la sala berguedana serà Brava de Roser Aguilar. La sessió inicialment prevista pel 16 de novembre es projectarà, excepcionalment, el dimecres 15 de novembre.\nEl Cicle Gaudí de cinema és una iniciativa de l’Acadèmia de Cinema Català i compta amb la col·laboració de l’entitat berguedana 9,5mm Grup Internacional Cinematogràfic i el suport de l’Ajuntament de Berga.\nCartell 'Estiu 1993'\npdf Arxiu PDF (628,35 Kb) - Data de publicació: 29.09.17\nTràiler 'Estiu 1993'


Serra Alta Blanc Cartoixà - Celler 9+\nHome GAMMA VINS SERRA ALTA Serra Alta Blanc Cartoixà\nVinyes velles de Cartoixà, nom com es denomina la varietat xarel·lo a la zona del baix Gaià, conreades en agricultura ecològica i situades a la Nou de Gaià, municipi del Tarragonès, a uns 4 km en línia recta al mar Mediterrani. La brisa marina, anomenada Marinada, als mesos d’estiu comença a bufar al voltant de les deu del matí i ens protegeix d’excessos de calor que permeten una magnífica i constant maduració del raïm, evitant les sobremaduracions dels raïms conreats en climes més interiors. Els sòls són generalment franc-arenosos de baixa fertilitat.\nUna vegada collit el raïm es derrapa i es premsa. Amb el most s’omplen tancs d’acer inoxidable i es deixa reposar durant 24 hores. L’endemà se separa el most clar i fermenta en tancs d’acer inoxidable.\nLa durada de la fermentació és d’entre 18 i 20 dies a una temperatura d’uns 14-15 ºC.\nUna vegada acabada la fermentació es fan remoguts de les mares un cop per setmana per obtenir suavitat i greix. La durada de la criança amb les lies per la collita 2016 ha estat de 8 mesos.\nColor groc amb reflexos daurats. L’aroma varietal és una barreja de notes fruitoses (préssec blanc, llima…) i de flors blanques. Trobem matisos dolços (fons torrat, canyella, caramel, codony, mel…). El pas de boca és ample, estructurat, fresc i amb nervi gràcies als seus tocs cítrics. Al final de boca ressalta la presència de fruits secs i el llarg postgust. Temperatura aconsellada de consum 7 a 9ºC.\n-- Serra Alta Blanc Cartoixà en PDF --


SEO Local - Start Ascent - Agència de negoci digital\nDesenvolupament Web Creació i desenvolupament de pàgines web\nOnline Marketing Som el teu departament de màrqueting i publicitat digital\nEls serveis de SEO Local són fonamentals per a negocis físics que vulguin tenir una correcta presència a Internet. El mercat local torna a estar a l’ordre del dia i hem d’entendre la importància que tenen eines com Google maps i la geolocalització dels dispositius mòbil per a aquest tipus de negocis.\nLes directrius de Google són el nostre “modus operandi”. Per arribar a influir de forma positiva i eficaç en els resultats de cerca en referència a Google Maps podem fer-ho mitjançant els següents paràmetres:\n• Optimització de la pàgina principal del projecte web i optimització del formulari de contacte.\n• Treballar de forma consistent i sistemàtica la següent informació del negoci: adreça, telèfon i correu electrònic.\n• Inclusió del negoci en directoris locals de referència per influir en el reconeixement local del negoci en qüestió per part de Google i Google Maps.\n• Optimització de les xarxes socials del negoci i en particular els serveis de Google.\n• Col·laboració amb altres pàgines i plataformes digitals externes per construir relacions, sinergies i millorar la participació en la teva pàgina, generant enllaços locals amb alta autoritat de domini.\n• Creació de ressenyes i opinions en el perfil d’empresa en Google per influir de forma positiva en el posicionament SEO Local del teu negoci físic.\n• Publicar articles en el blog del client per generar senyals cap al cercador.\nOptimitzar els resultats en les cerques en Google i ajudar als clients potencials trobant la ubicació de l’empresa en el mapa de Google, accessibilitat fàcil.\n• Guanyar quota de mercat i visibilitat en els cercadors, ja que actualment els resultats de google maps són cada vegada més visibles.\n• Ocupar un altre espai en el lineal de Google i augmentar la possibilitat que l’usuari acabi entrant a la nostra pàgina.\n• Enfortir el tràfic cap al projecte web i en conseqüència augmentar les vendes i els ingressos.\nEn resum, un posicionament SEO local adequat de la pàgina web en el mapa de Google pot ser crucial per a la captació de potencials clients com a turistes de pas i viatgers de temporada que puguin necessitar els serveis de l’empresa o negoci durant la seva estada i al moment adequat. Si Creus que som la teva agència, no dubtis més, posa’t en contacte amb nosaltres avui mateix i comencem a dissenyar una estratègia de SEU Local junts.


Les tarifes dels aparcaments soterrats de Terrassa pugen l’IPC\nPàrquing de l'empresa Saba, a Terrassa | Saba\nLa Modificació puntual del POUM del sector del Pla de Millora de Sant Pere de Les Fonts permet l'edificació en algunes parcel·les\nLes tarifes dels aparcaments soterrats de la ciutat de Terrassa pugen l’IPC, uns un quatre per cent i uns altres un 5,4, perquè s’agafen mesos diferents.\nEls tinents d’alcalde Isaac Albert i Lluïsa Melgares han explicat els principals punts de l’ordre del dia que s’elevaran a la sessió ordinària del Ple municipal de l’Ajuntament de Terrassa, corresponent al mes de desembre, per a la seva aprovació. El Ple municipal tindrà lloc el dimecres 22 de desembre, i es tornarà a fer de forma telemàtica per evitar el risc de contagi de la Covid, en un monent on s’han tornat a disparar les xifres de la pandèmia.\nLluïsa Melgares i Isaac Albert\nAl ple hi va l’Aprovació de l’Addenda al contracte per a la gestió i explotació del servei municipal del transport públic col·lectiu i urbà de la ciutat de Terrassa, vigent entre l’Ajuntament i TMESA, durant el període comprés entre l’1 de gener i el 31 de desembre de 2021. Melgares ha explicat que ha estat necessari pel descens del nombre de viatgera. Fins a 2,2 milions menys. La tinent d’alcalde també ha comentat que en els pressupostos es comptava amb aportacions pel valor de 1,2 milions, i no han arribat.\nUn altre dels punts és Aprovar les tarifes dels aparcaments soterrats situats al Vapor Ventalló, a l’Avingusa de Barcelona, a les places de Lluís Companys, del Progrés, del 1er. de Maig, del Doctor. Robert, de la Plaça Vella i al Raval de Montserrat de Terrassa, per a l’any 2022.\nEl quart és Aprovar mantenir per a l’any 2022 les tarifes del servei d’autobús dels títols de transport no integrats del 2021, per a la seva aplicació a partir de l’1 de gener del 2022.\nEl cinquè, l’Aprovació de l’adhesió de l’Ajuntament de Terrassa a la Asociación Española de Operadores Públicos de Abastecimiento y Saneamiento (AEOPAS). Melgares ha indicat que se’ls hi havia demanat i s’ha considerat que pagava la pena.\nI el sisè, la Modificació puntual del POUM del sector del Pla de Millora de Sant Pere de Les Fonts, per permeter l’edificació en algunes parcel·les.\nIsaac Albert Lluïsa Melgares ple municipal de Terrassa Terrassa


La Diputació de València instal·larà en les pròximes setmanes uns semàfors provisionals en la travessia de Massarrojos amb l'objectiu de confirmar la idoneïtat d'obrir un segon tram de circulació alternativa que servisca per a distribuir el tràfic a l'interior de la població, la qual cosa permetria ampliar les voreres en aquesta zona del municipi, donant resposta a una reivindicació veïnal després de 20 anys de protestes.\nEls semàfors serviran per a alternar el pas dels vehicles en un i un altre sentit, com ja ocorre en el tram situat en l'eixida cap a Rocafort, i en cas que la prova es desenvolupe segons el previst, es procedirà a reduir l'amplària de la calçada a un sol carril en la zona central de la travessia, on es trova la farmàcia.\nTal com ha explicat el diputat de Carreteres, Pablo Seguí, amb aquesta mesura “es podrà ampliar l'espai dedicat a les voreres en una zona en la qual la seua estretor dificulta no solament el pas dels vianants, sinó també l'accés a les vivendes en les degudes condicions de seguretat, sobretot per a persones amb mobilitat reduïda”.\nPer a poder dur a terme la mesura ha sigut necessari esperar a la finalització de la reordenació del tràfic per part de l'Ajuntament de València en els carrers adjacents, una actuació que conclou ara i que permet que la Diputació puga iniciar la nova regulació en proves abans d'engegar-la de forma definitiva. Per a açò, s'estrenyerà la calçada mitjançant separadors mòbils i s'instal·laran uns semàfors provisionals que regularan l'alternança en el pas dels vehicles, permetent ajustar els temps de pas i espera.\nUna vegada que finalitzen les proves i s'haja comprovat la viabilitat de deixar un sol carril de circulació en la travessia de la CV-308, es duran a terme les obres d'eixamplament de les voreres. El diputat ha recordat que açò seria solament una primera fase dins d'un projecte més ambiciós que passa per generar un itinerari alternatiu a través del Camí de Camarena, amb el que s'aconseguiria que els 9.000 vehicles que circulen de mitjana per aquesta via deixen de travessar el casc urbà de Massarrojos en comptar amb una connexió més directa amb la CV-310.\nAixí, en paraules de Seguí, “la reordenació del tràfic permetrà solucionar els problemes de seguretat que provoca l'existència de la travessia”, al mateix temps que es pretén dur a terme “la creació d'un itinerari alternatiu que discorrerà pel Camí de Camarena i permetrà traure del casc urbà els 9.000 vehicles que, procedents de Montcada i Godella, creuen diàriament la pedania en tots dos sentits”.\nEs tracta d'una ambiciosa actuació que compta amb el respatler i la implicació dels ajuntaments pels quals discorre la CV-308, i especialment, dels ajuntaments de València i Montcada, que hauran d'adquirir els terrenys per a poder ampliar la plataforma del camí en aquells punts en els quals siga necessari a fi de generar una via segura, amb doble sentit de circulació i un total de quatre glorietes que facilitaran els accessos des de les vies secundàries al llarg del recorregut.\nLa Diputació de València ha iniciat ja la redacció del projecte de condicionament, el cost del qual es calcula que podria oscil·lar entre 1 i 2 milions d'euros, quantitat que serà assumida per la institució provincial.


Cultura obre una convocatòria per incorporar un servei de dinamitzadors lingüístics » Cultura » Cultura » dBalears.cat\n21 juliol 2018 01:58\ndBalears | 11 octubre 2017 Vistes: 174 vegades\nLa Junta de Govern ha aprovat aquest dimecres els plecs administratius i tècnics que regiran la contractació d’un servei de dinamització lingüística, que es desenvoluparà a tres zones de Palma. L’objectiu de la iniciativa és promoure el coneixement i l’ús de la llengua catalana en tots els àmbits i sectors de la societat i impulsar la participació ciutadana en el procés de recuperació lingüística.\nEl regidor de l’Àrea de Cultura, Patrimoni, Memòria Històrica i Política Lingüística, Llorenç Carrió, ha destacat que es tracta de l’actuació en matèria de política lingüística més ambiciosa d’aquest mandat. Consideram que amb aquest servei Palma, assumint el seu pes demogràfic, es consolida com un motor per a la normalització lingüística i un referent indiscutible per als altres municipis, ha destacat Carrió.\nLes zones que s’han triat són tres:\nZona C: Camp Redó i Cas Capiscol.\nS’han triat aquests barriades perquè es disposa d'infraestructures que podran donar suport al servei i són zones considerades d’atenció preferent, a més de ser barris amb una alta població de nouvinguts. El pressupost del servei és de 155.760,77 euros que es computarà en dos anys diferents. Així, el 2018 s’hi destinaran 77.880,39 euros i el 2019, uns altres 77.880,38, que procedeixen de la partida de promoció de la llengua.\nEl servei haurà d’oferir quatre programes:\nPrograma del sector comercial: durà a terme actuacions destinades als comerços i les empreses de serveis de la zona per incentivar-hi l’ús del català tant en la retolació com en l’atenció al client.\nPrograma escolar: es desenvoluparan actuacions en l’àmbit de l’ensenyament per reforçar l’aprenentatge del català i la integració cultural mitjançant actuacions complementàries a les reglades. També es podran destinar als pares i mares perquè puguin ajudar els seus fills/es.\nPrograma sociocultural: l’objectiu d’aquest programa és reforçar o introduir l’ús del català a activitats lúdiques i culturals.\nPrograma intercultural: amb aquest punt allò que volem és difondre informació als nouvinguts sobre la llengua catalana com a element integrador de les diverses comunitats lingüístiques.\nPer Emigrante, fa 9 mesos\nA seguir enchufando amigos en nombre de la llengua.


"Butlletí del Club" Ferroviari de Terrassa: 01/04/2017\nPublicat per BCFT a 19:24 Cap comentari:\nMercat ferroviari: "Feria Modelismo Ferroviario". Estació de França. Recordatori.\nPublicat per JMB a 16:08 Cap comentari:\nEtiquetes de comentaris: BCN, Estacions, Fira, Modelisme ferroviari\nGuanyadors de la Rifa de la XI Jornada de Portes Obertes. 12 Hores de Modelisme Ferroviari. Club Ferroviari de Terrassa.\nCom cada any, un cop finalitzada la XI Jornada de Portes Obertes, 12 Hores de Modelisme Ferroviari, el Club ferroviari de Terrassa va rifar entre els assistents que van omplir la butlleta corresponent dues mostres de modelisme ferroviari a escala.\nGuanyador de la rifa entre els assistents no socis:\nPau Capdevila, de 3 anys\nCaixa d'iniciació ROCO Ref. 51156\nAls seus pares segur que els encantarà ensenyar-li a jugar amb el trenet.\nPodeu venir a recollir el regal, les tardes dels dissabtes al Club, avisant prèviament.\nGuanyador de la rifa entre els assistents socis:\nSèrie 250 de RENFE. Decoració d'origen\nEll solet ja sabrà com jugar amb la maquineta.\nXI Jornada de Portes Obertes. 12 Hores de Modelisme Ferroviari. Club Ferroviari de Terrassa. Antonio Duran, Toni Vallès, Josep M. Busquets.\nUs oferim ara més fotografies i petits videus de la XI Jornada de portes Obertes, 12 Hores de Modelisme Ferroviari, del proppassat 25 de març del 2017, fetes per altres socis:\nJosep M. Busquets:\nA la secció de "Informació general d'interès per als socis" , a la banda dreta d'aquest weblog trobareu la pàgina corresponent a la XI Jornada de Portes Obertes amb l'enllaç a l'àlbum complet de fotografies i videus.\nEtiquetes de comentaris: Aportació dels socis, Club Ferroviari de Terrassa, Fotografies, Jornada, Modelisme ferroviari, Videus\nXI Jornada de Portes Obertes. 12 Hores de Modelisme Ferroviari. Club Ferroviari de Terrassa. Eduard Martínez.\nEl company i soci, Eduard Martínez, vocal d'activitats del Club Ferroviari, ens ha fet de reporter gràfic de la XI Jornada de Portes Obertes, 12 Hores de Modelisme Ferroviari, organitzada pel Club Ferroviari de Terrassa, del proppassat 25 de març del 2017.\nLa XI Jornada ha estat dedicada a les Unitats Elèctriques Sèrie 433 de RENFE (UT 300), conegudes popularment, i en el seu moment, com "pingüinos", de les quals us mostrem una reproducció en modelisme ferroviari a escala HO.\nAquí en teniu la seva selecció de fotografies:


Un bon bany – A prop de l'Onyar\nFrancesc Brunés 14 Agost 2021 Ecologia,Economia,Política\nAixò va de batre rècords. Són les olimpíades? No, això ja ha passat. I crec que amb més pena que glòria. És l’estiu, així en general, que sembla entestat en batre rècords de tota mena. Aquests dies toca de calor. Els termòmetres treuen la pols a les parts més altes dels seus registres. És una calor que embolcalla, que dificulta la respiració. S’aconsella un bon bany per alleujar-ne les sensacions. El termòmetre continuarà marcant el mateix, però…\nPotser són aquestes temperatures extremes, o potser no… però crec que aquest estiu ens està donant un bon bany. També així en general… Un bany de realisme. Una veritable immersió des de la comoditat de la presumpció, a les profunditats de la realitat.\nFa mesos que som molts els que anem repetint aquell mantra de que ‘la pandèmia ha vingut per quedar-se’, sense creure’ns-ho. Tot pensant que està bé dir-ho, però en realitat acabarà passant. Primera immersió! Amb la cinquena onada, les variants i mutacions, les actituds incíviques i desassenyades, la manca de vaccinació en molts països… Tot plegat, a mi almenys, em convenç d’un escenari farcit de crisis, més o menys continuades, derivades de malalties globals i globalitzades que haurem d’anar trampejant com puguem.\nSegona capbussada! Incendis de dimensions fins ara desconegudes. D’un abast inimaginable, que cremen la terra a molts indrets diversos, devastant àrees immenses de territori i perllongant-se en el temps fins ves a saber quan. Sequeres pertinaces en llocs poc habituals i que conviuen amb inundacions i torrentades sobtades en zones on, fins ara, semblava que no tocava. Pujada inapel·lable de les temperatures globals. Aquelles frases, tants cops verbalitzades sense massa convicció sobre la gravetat del canvi climàtic, ara s’esfondren com un castell de cartes, per donar pas a un nou bany de realisme.\nTercera immersió! El preu de l’electricitat apuntant-se a la cua de batre rècords. I el del gas. I el dels combustibles. I el de… I la certesa que foragita les falses esperances. La certesa de viure en un món dominat (no pas governat) pels poders econòmics salvatges. Per les companyies elèctriques, per les petrolieres, per les farmacèutiques esperonades pel negoci de la vacunes, per la gran banca que posa de genolls, cada cop que vol, els governs enormement endeutats i sense capacitat de resoldre els problemes de la ciutadania.\nQuarta capbussada! Rics i pobres. Una ruleta en la qual, caure de la part pobre acapara gairebé tots els números. Una escletxa que cada cop és més ample i més profunda, més plena d’immoralitat i d’injustícia. Aquest és el camí que continuem recorrent com a mètode, imprudent i estèril, per mirar de sortir de les crisis, de totes les crisis. Un camí que sabem (almenys ho diem) que no porta enlloc; ni per als uns, ni per als altres. Potser també en això ens cal un bon bany de realisme.\nAlgú pot pensar que aquest text podria ser ben bé el llibre de l’apocalipsi. No, aquest fa molts anys que està escrit. En tot cas, aquest article pretén ser només el llibre d’un bon bany, d’una capbussada en el realisme. Aquell convenciment profund que no és la llossa del desànim, sinó la vitamina de l’esperança.\n#covid19, #futur, #realisme\nAnterior Un estiu únic\nSegüent El gran botellot


Per primer cop en molts anys no em presento a les eleccions. Em sento compromès i implicat, però m'ho miro amb un punt de circumspecció i de distància. Ja n'era conscient abans, però ara ho sóc amb...\nBuscant el revulsiu\nAvui comença tot, però no comença res. S'ha liquidat la vella litúrgia i s'han americanitzat els mètodes. Hem guanyat eficàcia i hem perdut escalf popular. La campanya fa dies que ronda i avui certifiquem...\nUn peatge a l'eix transversal?\nEstan molt avançades les obres de desdoblament de l'eix transversal. És imminent la seva entrada en servei, que podria produir-se a finals d'aquest any o molt a principis de 2013. Ara ja podem dir que...


Dinàmica guanyadora - El Periòdic d'Andorra\nPublicat el Dissabte, 21 de març de 2015 | 01:15 h\nBogris, que té molèsties en la zona lumbar, saluda els seus companys en la presentació prèvia a un partit del MoraBanc al Poliesportiu. FOTO: ACB Photo / A. Martín | ACB Photo / A. Martín\n«Tinc clar que l’equip ha estat bé en els tres últims partits», va respondre ahir Peñarroya a la pregunta de si el conjunt que ell dirigeix es troba en el millor moment de la temporada. «Segur que podem estar millor, però es tracta de seguir en la mateixa tònica», va concloure el tècnic. És un fet que el MoraBanc Andorra es troba en una de les millors dinàmiques que ha tingut fins ara en la temporada i així volen que continuï els jugadors tricolors avui després del partit davant el FIATC Joventut, que casualment es troba en un moment més complicat a nivell de dinàmica. «És cert que en aquest inici de segona volta han perdut partits, però ho han fet contra els grans de la competició. Sembla que ara estan arrossegant una mica el tema de les lesions», va afirmar Peñarroya, però va avisar que no serà fàcil: «Per jugar contra un equip com la ‘Penya’ has d’estar mentalment fort». Per tant, tot i que el Joventut no està en el seu millor moment de la temporada, i el Morabanc està en un bon estat, l’equip haurà d’oferir la seva millor versió si vol treure la victòria fora de casa. «Tenim el convenciment que si estem al nostre millor nivell», va afirmar l’entrenador del BCA\nDíficil per tots\nEl següent pas de l’equip és poder treure triomfs fora de casa, una cosa que no ha estat fàcil per als tricolors: «És difícil trobar una explicació a per què ens costa. Les cistelles i les pilotes són les mateixes, però l’únic que canvia és el lloc. El que hem de fer és estar concentrats al màxim i intentar rendir igual que en els partits d’aquí», va explicar David Navarro. Mentrestant, el seu tècnic atribuïa els problemes que han tingut fins ara fora de casa a la dificultat que té aquesta lliga i explicava que és difícil per a tothom: «És molt complicat guanyar fora de casa, no només per nosaltres. Penso que vam competir bé contra Laboral Kutxa malgrat alguns minuts i també a Bilbao. Per guanyar fora de casa sobren aquests minuts i hem de competir com ho hem fet en aquests partit, restant els minuts dolents», va comentar. El tècnic està en el cert al dir que és difícil per a tothom: sis equips de l’ACB només tenen una victòria fora de casa i quatre en tenen dos. Una dada que posa en rellevància la dificultat de vèncer lluny de casa.\nEs coneixen de sobres\nEl MoraBanc s’enfrontarà per tercera vegada aquesta temporada al FIATC Joventut, i en totes dues ocasions el resultat ha estat favorable als tricolors. «Tenim el coneixement dels jugadors i el de l’estil, que no l’han canviat. Serà un partit diferent, però sí que ens coneixem», va comentar Peñarroya.\nGeorgios Bogris és dubte\nEl jugador grec del MoraBanc no va poder entrenar ni dimecres ni dijous a causa de molèsties en la zona lumbar. Per aquest motiu, Bogris es va estar tractant en treballs de fisioteràpia durant la setmana, i ahir va poder fer l’entrenament de la tarda, però ho va fer amb una marxa menys que la resta de companys per no forçar. El pivot és dubte per al partit d’avui a Badalona, però l’entrenador del MoraBanc va explicar que avui espera «que hi siguem tots».


Presentació del reportatge "La batalla mundial per l'habitatge" | Observatori DESC\nPresentació del reportatge "La batalla mundial per l'habitatge"\nEl proper dijous 12 de novembre, a les 19h, a l'Espai Contrabandos, presentem el dossier-reportatge "La Batalla Mundial por la Vivienda", elaborat pel periodista Pere Rusiñol de la revista Alternativas Económicas i fruit de la col·laboració entre la publicació i l'Observatori DESC arran de la beca DevReporter.\nL'acte, que a més de presentar el reportatge vol convidar a una reflexió sobre quines poden ser les estratègies de lluita a nivell internacional, comptarà amb Pere Rusiñol, autor del reportatge; Gemma Garcia, de la Xarxa DevReporter i periodista especialitzada en habitatge; Carlos Macías, portaveu de la PAH i Santi Mas de Xaxàs, de la PAH Internacional.\nLa xarxa de periodistes i professionals de la comunicació per al desenvolupament DevReporter ha atorgat enguany 6 beques per finançar reportatge sobre cooperació i solidaritat internacional elaborats conjuntament per ONG i periodistes. L'Observatori DESC va optar-hi amb Alternativas Económicas amb l'objectiu d'aprofundir en la lluita a favor del dret a l'habitatge.


Dos membres del Club fan podi a l'Eternal Running 2013\nDg, 2013-10-20 17:47\nAquest diumenge dia 20 d'octubre Bellpuig ha acollit una nova edició de la cursa Eternal Running, que de fa uns anys es ve celebrant al circuït de motocròs.\nUn any més la participació ha esta nombrosa i entre els corredors hi han pres part alguns membres del nostre Club.\nCom no podia ser d'altra manera, i seguint el què ja és una tradició de la cursa de Bellpuig, el Dani García Bòria i el Xavier Gassó Ariza han aconseguit pujar al podi com a primer i segon classificats locals respectivament.\nLlegeix més sobre Dos membres del Club fan podi a l'Eternal Running 2013\nTres Entrenadors a les seleccions\nDs, 2013-10-19 20:44\nAquesta temporada el club aporta tres entrenadors a les seleccions zonals de la Territorial de Lleida de la Federació Catalana de Basquetbol\nLlegeix més sobre Tres Entrenadors a les seleccions\nNova victòria del nostre junior masculí\nDll, 2013-10-14 22:23\nTercera jornada i tercera victòria pels nostres jugadors. Aquest dissabte rebíem la visita del C.B. Calaf. Des d’un bon començament es va veure que els visitants no complicaríem massa les coses al nostre equip.\nLlegeix més sobre Nova victòria del nostre junior masculí\nTres de tres per al Cadet Masculí\nDg, 2013-10-13 22:56\nBon inici de temporada per al nostre Cadet Masculí.\nLa temporada va començar amb una victòria 41-65 davant el Sedis, que ens donava la primera victòria oficial desprès d'haver guanyat els dos partits de pretemporada davant el Força Lleida i el Cambrils, sempre amb marcadors ajustats.\nA la segona jornada ens va visitar un Mollerussa molt inferior, i el marcador es va tancar a 62-10. Tot i això, vam poder aprofitar el partit per seguir creixent i posar en pràctica les coses que intentem fer en els entrenaments.\nLlegeix més sobre Tres de tres per al Cadet Masculí\nBenvinguda a dos nous patrocinadors\nDg, 2013-10-13 21:30\nEstrenem la quarta jornada d'aquesta temporada i amb ella estrenem també dos nous patrocinadors.\nPassaró Home Bellpuig, centre de perruqueria i estètica per a home.\nAdobs Bellpuig, centre de subministrament de Llavors, adobs, herbicides i insecticides.\nLlegeix més sobre Benvinguda a dos nous patrocinadors\nDissabte 14 març___TOT CANCEL·LAT!!\nResidència Bellpuig-CB Pardinyes\nBellpuig. A un quart de 10\nCB Balaguer-CB Bellpuig B\nBalaguer. A un quart de 10\nEspai Fisio Bellpuig-Morabanc G.\nBellpuig. A tres quarts d'11\nMaristes-Vithas Lleida CBB\nLleida. A les 11\nAdobs Bellpuig-CB Alpicat\nBellpuig. A un quart d'1\nLa Fontana Bellpuig-CB Cervera\nBellpuig. A les 4\nJordi Josep Palau CBB-CB Vallfogona\nBellpuig. A les 6\nSènior A masculí Territorial 02\nCopisteria Papers CBB-CB Cervera\nBellpuig. A les 8\nDiumenge 15 març___TOT CANCEL·LAT!!\nCB Bellpuig-8a trobada\nPonts. Tot el matí\nIsprox CB Bellpuig-CB Tremp\nBellpuig. A les 11\nCB Balaguer-Pallàs Centre Mèdic\nBalaguer. A dos quarts de 12\nP.Fraga-Bar Poliesportiu CBB\nFraga. A les 4\nBellpuig. A dos quarts de 5\nCB Bellpuig mixte\nSènior A masculí Territorial 01\nManipulats Escribà CBB\n46 Barberia Albert-CENG 63\n100 Manipulats Escribà-CB Binèfar 65\nBellpuig. A tres quarts de 12\n70 La Fontana Bellpuig-CB Binèfar 73\nBellpuig. A dos quarts de 4\n30 Bar Poliesportiu CBB-CB Alpicat 61\nBellpuig. A un quart de 6\n75 9Muntanya-CB Mollerussa 40\nBellpuig. A tres quarts de 7\n53 Copisteria Papers CBB-CB Secà 65\nBellpuig. A un quart de 9\n21 Resi. Bellpuig-CB Torrefarrera 71\nBellpuig. A dos quarts de 10\n72 CB Mollerussa-Pallàs C. Mèdic 21\nMollerussa. A dos quarts de 10\n89 Espai Fisio Bellpuig-Morabanc 39\n58 P.Fraga-Jordi Josep Palau CBB 41\nFraga. A les 11\n68 SEDIS-Adobs Bellpuig 49\nLa Seu d'Urgell. A dos quarts de 12\n57 Vithas Lleida CBB-CB Tremp 38\nBellpuig. A dos quart d'1\n75 CENG-Isprox CB Bellpuig 25\nArtesa de Segre. A dos quarts de 6\nCB Bellpuig B\nCB Bellpuig-8a trobada----15 març


La pintura al vi és una mena de sibaritisme – Tinta i Vi\n26 de maig de 2016 NotíciesBy TintaiVi\nArticle 10/08/2015 de Surtdecasa per Judit Monclús.\nLa mostra ‘Tinta i vi’ exposa a Gandesa una innovadora forma de pintar que marida art i enologia.\nMarta Arañó amb una representació de la seva obra\nHi ha satisfaccions que moltes vegades considerem que caldria emmarcar, metafòricament parlant, per situar-les en un lloc preferent del nostre personal bagul dels records. Els amants del vi, però, poden fer-ho d’una manera literal amb les creacions de l’artista Marta Arañó. La il·lustradora i pintora de Sant Esteve Sesrovires (Baix Llobregat) capta les sensacions organolèptiques que embotellen els cellers catalans i les tradueix sobre el paper amb il·lustracions que neixen d’un pinzell i de la mateixa font que les inspira: el vi. Fins el proper 20 d’octubre, Arañó exposa al celler cooperatiu de Gandesa la seva particular visió artística de la història i dels vins que elabora la cooperativa de la capital de la Terra Alta.\n“Quan tinc un vi amb el qual pintar, abans el tasto i intento buscar què en diuen i com en parlen els experts. Després, poso la mà sota la copa de vidre per fixar-me en el color, que a vegades no té gaire a veure amb el que apareixerà sobre el paper”\n“La pintura al vi és una mena de sibaritisme. Els amants del vi o a qui agradi un vi en concret sempre el poden tenir penjat a la paret. Així, l’experiència no s’acaba quan es buida l’ampolla”. Marta Arañó fa 29 anys que es dedica a la pintura i quinze que forma part del grup Art Viu de Sant Esteve Sesrovires, el qual organitza habitualment exposicions col·lectives. “Jo havia fet sempre dibuix amb pastel però en una ocasió vam fer una exposició al celler Ca n’Estella i hi vaig portar aquesta tècnica de pintar amb vi. Feia temps que feia proves i aquí va ser quan vaig decidir que era el moment de llençar-m’hi i provar-ho”, recorda. Així va ser com va néixer el projecte ‘Tinta i Vi’, que està tenint molta acceptació en el món vinícola català.\n“Sóc una amant del vi. M’agrada. Quan tinc un vi amb el qual pintar, evidentment, abans el tasto i intento buscar què en diuen i com en parlen els experts. Després, poso la mà sota la copa de vidre per fixar-me en el color, que a vegades no té gaire a veure amb el que apareixerà sobre el paper. Quan faig quadres sense encàrrec previ, m’inspiro i em deixo portar pel color del vi. Quan treballo per a un celler, allò que predomina en el que pinto és el mateix celler”, expressa Arañó.\nPer a l’exposició de Gandesa, l’artista ha jugat amb els vins que elabora el celler cooperatiu –Som Dinou i Gandesola – per plasmar sobre el paper elements com la façana de l’edifici modernista juntament amb altres detalls relacionats i inspirats amb aquesta Catedral del Vi les vinyes terraltines. El repte ha estat pintar amb vi blanc elaborat amb Garnatxa Blanca, la varietat principal a la DO Terra Alta. “He buscat dibuixar a tinta el que pugui acompanyar els tons grocs d’aquest vi. En aquest cas, és difícil aconseguir el color però ajuda a fer altres coses sobre la làmina, per exemple juntament amb els rosats, que donen uns tons molt frescos al costat del blanc”, assegura la il·lustradora.\nTot i que moltes vegades pinta en directe, tal com va demostrar a la inauguració d’aquesta mateixa mostra, Arañó assegura que la seva tècnica requereix tenir molta paciència. “Si pinto amb vi directament de l’ampolla, aquest vi ja té un to, però malgrat també jugar amb la tinta, si li vull donar un efecte o fer que el dibuix tingui zones més fosques, el vi ha de tenir més cos, és a dir, s’ha d’evaporar. El vi evaporat té moltes fases: unes en què és molt líquid i unes altres en què té diferents espessors. He de calcular exactament el moment en què està a punt per poder pintar”, explica.\nLa tècnica juga un paper important en l’obra d’Arañó, però les diferents regions vinícoles catalanes li han obert tot un ventall de possibilitats a l’hora de crear: “Les tonalitats aconseguides tenen a veure amb el fet que el vi sigui jove, criança o reserva; amb les varietats predominants en els cupatges, però també amb el sòl on ha crescut el cep. És a dir, un mateix vi d’una mateixa varietat de dos terrenys diferents, mostra tons diferents. El nivell de percentatges és infinit i la gamma cromàtica, també”. Els vins que tiren cap a tons granat i que tenen cos són els preferits per la pintora sesrovirenca a l’hora de sucar-hi el pinzell. En aquest cas, no dubta en mostrar les seves preferències varietals: “M’agrada molt pintar amb el Merlot, sobretot si ha estat temps en ampolla; també amb el Picapoll Negre i el Syrah, de tons més blavosos però amb un color molt viu”.\nEl vi és un element que està en constant evolució, fet que també condiciona Arañó a l’hora d’utilitzar-lo com a matèria primera de les seves obres: “Hi ha vegades en què el vi es passa, es talla o queda aigualit. El millor és utilitzar un criança o un reserva evaporat ja que, en el cas dels vins joves, amb el temps, el seu color emmarcat s’oxida i aquella varietat cromàtica es va modificant, tot i que en cap moment desapareix”. “Pinto sobre paper d’aquarel·la gruixut i amb pinzells d’aquarel·la. Molta gent em pregunta si hi poso un vernís. En el cas dels pastels, si no hi poses un vernís, el quadre et dura dos dies. En el cas del vi no cal posar-hi res. Encara que estiguin emmarcats no els passa res, a no ser que els toqui el sol de cara o que tinguin molta humitat, perquè es poden arribar a florir ja que el vi està sec però segueix viu”, especifica Arañó.\nL’any que ve, la pintora tornarà a exposar a la Terra Alta amb obres noves i inspirades en altres essències vinícoles d’aquesta DO. Mentrestant, es planteja nous reptes a més gran escala: “Sóc molt detallista i perfeccionista, tant ara amb el dibuix a tinta com abans, amb el pastel. El repte que tinc de cara a l’any que ve, ja que preparo una exposició en un espai molt gran amb Castell del Remei (DO Costers del Segre), és deixar anar més la mà i fer format gran i pinzellades grans. Vull buscar efectes amb el vi i que sigui aquest el que doni volum, sense que hi hagi un dibuix més limitat al darrere”.\nExposició ‘Tinta i Vi’


La CUP vol que els regidors cedeixin el balcó del consistori a qui «treballa la festa»\nEls regidors Laia Estrada i Jordi Martí, amb l'Ajuntament de Tarragona al fons.\nL'agrupació demana als càrrecs electes de Tarragona que visquin les festes de la ciutat «a peu de carrer», com la resta de ciutadans\nActualitzada 16/08/2017 a les 20:07\nEn plenes festes de Sant Magí, i amb la proximitat de Santa Tecla, la CUP de Tarragona ha emès un comunicat per demanar, un cop més, als càrrecs electes de la ciutat, que visquin les festes «a peu de carrer», com fan la resta de tarragonins i tarragonines.\nPer una banda, els cupaires demanen als consellers que «no utilitzin els seus privilegis com a regidors i deixin l’espai del balcó de l’Ajuntament a qui realment treballa la festa, a membres d’entitats, al poble en definitiva». Per altra banda, també sol·liciten que «els càrrecs electes de la ciutat no participin en actes religiosos en funció del seu càrrec i que, alhora, cadascú, expressi la seva religiositat amb total llibertat com a individu».\nLa campanya l'han iniciat a les xarxes social amb l'etiqueta #aPEUdeCARRER, i vol desvinvular les autoritats de les festes de la ciutat i, sobretot, de la religió.\n5.Una dona intoxicada a Reus en incendiar-se el...\n6.Martínez-Maíllo: «Si triomfa la moció de cen...\n8.Investiguen a un hostaler per abusar de quatre...


La trobada de puntaires dona el tret de sortida als actes de la Festa Major - InfoJonquera\nLa trobada de puntaires dona el tret de sortida als actes de la Festa Major\nLa programació es reprendrà divendres, i el gruix d'actes es concentraran entre dissabte i diumenge\nDilluns, 3 de setembre de 2018 a les 12:09h\nDetall de la Trobada | Falgues Fotografia\nLa quinzena edició de la Trobada de Puntaires, que es va fer ahir al matí a la plaça de l'Ajuntament, va donar el tret de sortida als actes de la Festa Major de la Jonquera, que viurà el seu punt àlgid el proper cap de setmana. Tal com va avançar Infojonquera, ara les activitats es reprendran el dijous (dia 6) i, com cada any, s'allargaran fins l'11 de setembre.\nEl dijous es lliuraran els premis del XIX Concurs Fotogràfic de l'Albera, s'inauguraran diverses exposicions i els Tambors de l'Albera faran un cercavila pels carrers del municipi. Mentre que el divendres les activitats també es concentraran a la tarda, amb sardanes, un concert, el sopar de la Societat i el primer ball de Festa Major.\nPerò dissabte i diumenge totes les hores estaran farcides de propostes. Entre les més destacades, dissabte hi haurà jocs de carrer i la xeringada; cercavila amb els gegants, els xanquers, els tambors i els grallers de l'Albera; el Correjonks; els correfocs dels Banyetes i els Diables, i la Nit Jove. Mentre que de diumenge cal destacar-ne l'espectacle infantil d'El Pot Petit i la Festa Holly, el concert de violoncels i les havaneres.\nLa festa continuarà dilluns amb la presentació d'un llibre i el ball. I es tancarà dimarts, 11 de setembre, amb l'acte institucional, la sortida dels busos cap a la manifestació de Barcelona i l'audició de sardanes.\nDes de l'Ajuntament aniran informant de totes les novetats a través de les xarxes socials utilitzant l'etiqueta #FMlajonquera18, i animen la ciutadania a també fer-ne ús per difondre imatges de totes les activitats. A més, també conviden els veïns a "vestir com cal aquests dies tots els balcons i llars de la vila, i a omplir places i carrers de color i de festa".\nPodeu consultar tota la programació detallada fent clic AQUÍ.\nPrograma sencer de la Festa Major 2018 (610,8 KB)\nEl carrer Major estarà obert al trànsit per la Festa Major\nNomés quedarà instal·lar-hi el mobiliari urbà i la il·luminació, i acabar la xarxa de clavegueram\nLa Jonquera es prepara per la Festa Major, que enguany serà del 6 a l'11 de setembre\nL'Ajuntament convida els veïns a difondre les activitats a través de les xarxes socials fent servir l'etiqueta #FMlajonquera18


OUTsportsCAT: TRI - TRIATLO DEL VENTALLÓ\nTRI - TRIATLO DEL VENTALLÓ\nEncetem la temporada de triatlons amb una molt bona proposta popular, el triatló popular del Ventalló.\nDespres de veure com ens quedem sense dorsal en la cursa de Can Caralleu, sense dorsal en la nocturna d'Hospitalet i sense dorsal en cap tri de maig, la recerca per internet d'algun event on cremar la carbonilla va ser exhaustiva.\nDistància una mica rara però atractiva:\n600 m de natació en un llac\n2,5 km de carrera\nMolt semblant a una super sprint, però amb una natació potser massa llarga per iniciar-se, i aquest era el comentari habitual entre els participants. Per cert, ens trobem en Sergi, el compi que ens va ensenyar a escalar amb els Guies d'Ulldeter que volia iniciar-se amb aixó de les triatlons tot i que deia que la natació no era el seu fort tot i ser monitor de caiac. Aixó si, trobem que te les cames menys musculades que la temporada pasada, així no ens podrà recuperar terreny a la bici.\nPopular sí, però des de quan els populars tenen neoprè? jejeje, aquí populars uns quants només. A primera vista, molts nedadors i tot l'equip del Triatló Figueres entre d'altres perles "populars".\nLa natació es fa en aigues tranquiles, per aixó de la iniciació, en una gravera. La distància potser canta una mica, perque 400 era la distància bona per aquesta prova. De fet, aquesta va ser la primera i definitiva criba entre els que neden i els que no han nedat mai tant seguit.\nL'aigua estava freda de collons, tot i que portava el neoprè d'en Robert vaig decidir no utilitzar-lo. Greu error perquè aigua endins la temperatura era fresqueta... però soportable. Tot i sortir a primera fila, els neoprens van molt ràpid. Però la sensació diferent era que a diferència d'altres proves, tothom va enfilat cap a la boia i aquí la paraula que defineix la natació era dispersió. El grup era molt obert i no podies fiar-te del personal perque es desvien massa de la traça bona. Finalment una natació bona i molt ràpida. Al passadis de la transició ja veig que la cosa va bé, está plé de bicis, així que mitjons i sabates de correr directament per fer el tram de Btt. La bici es va caracteritzar per un circuit a priori ràpid a l'inici i al final, però amb un tram intermig que discorria integrament per dintre de la gravera, sense dubte, molt i molt divertit. peraltes, rampes, xaragalls, amb molta sorra solta, mes tècnic que no pas ràpid, aixó si que m'agrada. Molt divertit.\nTransició rapidísima per correr però amb un bessó que te intenció de pujar-se. Primers 500 metres suaus i despres anem incrementant el ritme. De cop i volta, el recorregut, que també era per dintre de la gravera, ens fan pujar un acopi i baixar per fer-nos una bona foto. El final de la carrera, asfalt i pista fins a la meta. No apreto perque potser es puja el bessó i no cal forçar la màquina, avui estem gaudint fins al final de una prova diferent.\nFinalment, el 32 de 90, està molt bé. I com a curiositat, el vei del costat era uns dels BTT que van cada dilluns a esmorçar al Parc. El cas que semblava que ens coneixiem, fins i tot vam parlar una estona, però no va ser fins dilluns que ens ubiquem respectivament.\nBon inici de temporada i amb un bon record final.\nEtiquetas: TRI - TRIATLO DEL VENTALLÓ


ÀREA METROPOLITANA DE BARCELONA. CGT: de març 2013\nPublicat per CGT.AMB a 8.3.13 Cap comentari:\nPer haver defensat i dut a la pràctica, tant com vas poder, allò que senties i pensaves, vas ser ajusticiat per les forces d’opressió. Dissabte va fer 39 anys. Vas lluitar, per tu i pels altres, fins el final, colpejant el sistema a la seva base.\nLlavors, fa 39 anys, tant les “forces d’esquerres” com la societat catalana en general, no van saber estar a l’alçada dels esdeveniments. Ara, en el context actual -el que ells anomenen crisi-, ho intenten dissimular i diuen que ells mai ho haurien fet així (por ens fa saber què farien, davant de tot el que ja han fet fins ara), però no són capaços de fer res si no és dins del sistema. La seva ment no els hi permet, perquè la seva consciència ja ha estat “instruïda” i manipulada. Com a màxim poden aspirar a la “dissidència controlada”, seguint la normativa institucionalitzada des del capitalisme.\nLa connivència entre capitalisme i dictadura és una realitat indiscutible i negativa per al poble, però també ho és la connivència entre capitalisme i democràcia. Un dictador té clara la seva permanència en el poder i pot mantenir a ratlla a aquells capitalistes que siguin massa ambiciosos, mentre que els polítics “demòcrates” són conscients que, per mantenir el seu status, han de consentir i formar part de certs excessos molt reprovables.\nEls que no creiem ni en les esquerres ni en les dretes, volem dir-te que estem d’acord amb tu i, com deia en Buenaventura, “llevamos un mundo nuevo en nuestros corazones”.\nSalvador Puig Antich, lluitador anarquista contra la dictadura i el capitalisme, va ser assassinat el 2 de març de 1974 pel règim franquista mitjançant el mètode de “garrote vil” a la presó “Modelo” de Barcelona, després de ser jutjat i condemnat a mort per un tribunal militar.\nPublicat per CGT.AMB a 5.3.13 Cap comentari:\nNUESTRA PESADILLA HOY PUEDE SER LA VUESTRA MAÑANA...


catalunya.ffw: La mala educació\nLa millora radical del sistema educatiu del país és una mesura urgent i necessària. Avui a Catalunya el fracàs escolar se situa entorn del 30%, una xifra inacceptable que condiciona el futur de molts ciutadans, debilita la igualtat d’oportunitats i fa molt difícil la necessària transformació del país en una economia bastida entorn del coneixement.\nLes anàlisis fetes sobre els diversos sistemes educatius d’arreu del món a partir d’estudis basats en resultats mesurables, coincideixen a destacar dues característiques comunes als països capdavanters: l’alt compromís i implicació dels pares en l’ensenyament complementat amb el compromís pedagògic i el bon nivell formatiu del professorat.\nLluny d’aquestes premisses, la majoria de les reformes en ensenyament fetes a Catalunya els últims anys s’han centrat en programes, matèries i recursos disponibles, ignorant la renúncia que molts pares fan de les seves responsabilitats educatives i oblidant que aquest abandonament té efectes directes i devastadors sobre els resultats globals del sistema.\nSense voler definir polítiques concretes a seguir, és imprescindible revertir la deixadesa d’alguns ciutadans pensant en formes innovadores d’incentivar el compromís dels pares. Formes que permetin premiar aquells pares amb una major implicació amb mesures com ara la gratuïtat dels llibres o la prioritat en l’elecció de centre i assenyalin els pares que no compleixen com a corresponsables del fracàs escolar.\nPublicat el 19 de setembre de 2006\nPublicat per Marc Arza a 11:22 a. m.\nSi tenim en compta que, per la via dels fets (13,000 feines de qualitat destruides en un anys a Catalunya), hem decidit ser un pais de cambrers i paletes, val a dir que tenim la educacio que necessitem per a fer aquestes feines. Es comprensible que s'insisteixi tant en l'aprenetatge del angles, aixi els nostres fills podran treballar als garitos de la Costa Brava on nomes admeten cambrers que parlin anglès amb bon accent. Tot lliga, potser no al gust de tothom, pero lliga.\nÉs justament per evitar això que cal apostar, i invertir, en l'escola. Ara, fent-ho bé i no dilapìdant milions d'euros en una sisena hora que no canvia res de fonamental.\nJo sóc partidària de suprimir l'ensenyança pública i fer-les totes concertades i/o privades.\nUn pilar tan important com és l'educació no pot estar deixat de la mà de Déu.\nMassa immigració i pocs serveis; aquest és el problema.\nSanitat i ensenyament han de ser universals i gratuits, si m�s no com a punt de partida. Ara, �s cert que no cal que sigui l'estat qui presti el servei, mentre s'ocupi de garantir-lo.\nL'educació es fonamental a la vida, sinó hi ha educació dificilment hi ha bon futur, poden comportar una serie de problemes al mon laboral, i al carrer també poden comportar una serie de problemes bastant greus, tot aixó tenen la responsabilitat els pares, i molts pares no son conscients d'aquestes coses, per que haurien de tindre assistencia pedagogica o psicologica, segons com sigui la situació del fill. Jo crec que amb un pedagog ja ho millorarien, per que l'aprenentatge entre un psicoleg i pedagog es similar, depen dels defectes que tingui el fill, i el grau de mala educació, per que la majoria de gent jove tenen bastanta mala educació i una falsa irrespectuositat de cara a la gent una mica diferent, com per exemple l'assetjament escolar que jo ho vaig patir com alumne.\nEsperem que els hi hagi fet bons comentaris.


Holiday home Kippen C- 2231 Jerup Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Kippen C- 2231\nTant si es tracta d'un viatge de plaer com si és de negocis, Holiday home Kippen C- 2231 és una elecció d'allotjament magnífica quan visiten Jerup. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Kippen C- 2231 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, renta vaixelles, plat de dutxa per satisfer els clients més exigents. L'hotel ofereix moltes oportunitats d'oci úniques, com sauna. Gaudeixi d'incomparable serveis i d'una localització de prestigi a Holiday home Kippen C- 2231.